CELEX: C2006/086/24
Language: el
Date: 2006-04-08 00:00:00
Title: Υπόθεση C-61/06: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις  3 Φεβρουαρίου 2006

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/13
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 3 Φεβρουαρίου 2006
   (Υπόθεση C-61/06)
   (2006/C 86/24)
   Γλώσσα διαδικασίας: η ιταλική 
   Η Επιτροπή των Ευρωπαϊκών Κοινοτήτων, εκπροσωπούμενη από τον B. Schima και την D. Recchia, άσκησε ενώπιον του Δικαστηρίου των Ευρωπαϊκών Κοινοτήτων στις 3 Φεβρουαρίου 2006 προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               1.
            
            
               να αναγνωρίσει ότι η Ιταλική Δημοκρατία, παραλείποντας να υποβάλει, πριν από την 1η Ιουλίου 2004, την ετήσια εθνική έκθεση σχετικά με την προώθηση των βιοκαυσίμων, παρέβη τις υποχρεώσεις που υπέχει από το άρθρο 4, παράγραφος 1, της οδηγίας 2003/30/ΕΚ (1) του Ευρωπαϊκού Κοινοβουλίου και του Συμβουλίου της 8ης Μαρτίου 2003, σχετικά με την προώθηση της χρήσης βιοκαυσίμων ή άλλων ανανεώσιμων καυσίμων για τις μεταφορές,
            
         
               2.
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η έκθεση στην οποία αναφέρεται το άρθρο 4, παράγραφος 1, της οδηγίας έπρεπε να υποβληθεί στην Επιτροπή πριν από την 1η Ιουλίου 2004. Μέχρι σήμερα η Επιτροπή δεν έλαβε καμία πληροφόρηση εκ μέρους των Ιταλικών αρχών.
   Η Επιτροπή θεωρεί, επομένως, ότι, μέχρι τώρα, η Ιταλία δεν έχει υποβάλει την έκθεση σχετικά με την προώθηση της χρήσης των βιοκαυσίμων και άλλων ανανεώσιμων καυσίμων στις μεταφορές που προβλέπει το άρθρο 4, παράγραφος 1, της οδηγίας.
   
      (1)  ΕΕ L 123, σ. 42.